CELEX: 32000R2311
Language: ro
Date: 2000-10-18 00:00:00
Title: Regulamentul (CE) nr. 2311/2000 al Comisiei din 18 octombrie 2000 de stabilire a listei de măsuri pentru care nu se aplică Regulamentul (CEE) nr. 4045/89 al Consiliului și de abrogare a Deciziei 96/284/CE

03/Volumul 35
            
            
               RO
            
            
               Jurnalul Ofícial al Uniunii Europene
            
            
               63
            
         32000R2311
   
               L 265/10
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2311/2000 AL COMISIEI
   
   din 18 octombrie 2000
   de stabilire a listei de măsuri pentru care nu se aplică Regulamentul (CEE) nr. 4045/89 al Consiliului și de abrogare a Deciziei 96/284/CE
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 4045/89 al Consiliului din 21 decembrie 1989 privind verificarea de către statele membre a tranzacțiilor care fac parte din sistemul de finanțare din Fondul European de Orientare și Garantare Agricolă, secțiunea Garantare, și de abrogare a Directivei 77/435/CEE (1), modificat ultima dată prin Regulamentul (CE) nr. 3235/94 (2), în special articolul 1 alineatul 4,
   întrucât:
   
               (1)
            
            
               Articolul 1 alineatul 4 din Regulamentul (CEE) nr. 4045/89 prevede în mod expres obligația Comisiei de a elabora o listă a măsurilor pentru care acest regulament nu se aplică. Într-o astfel de listă trebuie incluse măsurile care, prin natura lor, nu se pretează controalelor a posteriori sub forma verificării documentelor comerciale.
            
         
               (2)
            
            
               Trebuie luate în considerare măsurile prevăzute în Regulamentul (CE) nr. 1257/1999 al Consiliului din 17 mai 1999 privind ajutorul acordat din Fondul European de Orientare și Garantare Agricolă (FEOGA) pentru dezvoltare rurală și de modificare și abrogare a unor regulamente (3).
            
         
               (3)
            
            
               Pentru a reflecta anumite modificări din legislația comunitară este necesar să se abroge Decizia 96/284/CE a Comisiei din 12 aprilie 1996 de stabilire a listei de măsuri pentru care nu se aplică Regulamentul (CEE) nr. 4045/89 al Consiliului (4).
            
         
               (4)
            
            
               Măsurile prevăzute în prezentul regulament sunt în conformitate cu avizul Comitetului Fondului European de Orientare și Garantare Agricolă,
            
         ADOPTĂ PREZENTUL REGULAMENT:
   Articolul 1
   Sistemul de control stabilit în Regulamentul (CEE) nr. 4045/89 nu se aplică măsurilor cuprinse în anexa la prezentul regulament.
   Articolul 2
   Decizia 96/284/CE se abrogă.
   Articolul 3
   Prezentul regulament se aplică cu începere de la 1 noiembrie 2000.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 octombrie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 388, 30.12.1989, p.18.
   
      (2)  JO L 338, 28.12.1994, p. 16.
   
      (3)  JO L 160, 26.6.1999, p. 80.
   
      (4)  JO L 107, 30.4.1996, p. 17.
   ANEXĂ
   MĂSURI PENTRU CARE NU SE APLICĂ SISTEMUL DE COTROL PREVĂZUT ÎN REGULAMENTUL (CEE) NR. 4045/89
   Regulamentul (CEE) nr. 1308/70 al Consiliului din 29 iunie 1970 privind organizarea comună a pieței în sectorul inului și al cânepei (JO L 146, 4.7.1970, p. 1):
   
                
            
            
               măsurile menționate în articolul 2, în măsura în care ajutorul este plătit producătorilor.
            
         Regulamentul (CEE) nr. 1442/88 al Consiliului din 24 mai 1988 privind acordarea, pentru anii viticoli 1988/1989 până în 1998/1999, a primelor pentru abandonarea permanentă a suprafețelor vitivinicole (JO L 132, 28.5.1988, p. 3).
   Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (JO L 179, 14.7.1999, p. 1) pentru următoarele ajutoare:
   
               —
            
            
               Titlul II capitolul II – Prime de abandonare,
            
         
               —
            
            
               Titlul II capitolul III – Restructurare și conversie.
            
         Regulamentul (CEE) nr. 2078/92 al Consiliului din 30 iunie 1992 privind metodele de producție agricolă compatibile cu cerințele de protecție a mediului și de întreținere a mediului rural (JO L 215, 30.7.1992, p. 85).
   Regulamentul (CEE) nr. 2079/92 al Consiliului din 30 iunie 1992 de instituire a unui regim comunitar de ajutor pentru pensionarea anticipată în agricultură (JO L 215, 30.7.1992, p. 91).
   Regulamentul (CEE) nr. 2080/92 al Consiliului din 30 iunie 1992 de instituire a unui regim comunitar de ajutor pentru măsuri forestiere în agricultură (JO L 215, 30.7.1992, p. 96).
   Regulamentul (CE) nr. 1257/1999 al Consiliului din 17 mai 1999 privind ajutorul acordat din Fondul European de Orientare și Garantare Agricolă (FEOGA) pentru dezvoltare rurală și de modificare și abrogare a unor regulamente (JO L 160, 26.6.1999, p. 80):
   capitolele următoare:
   
      
   
               Capitolul IV
            
            
               – Pensionarea anticipată
            
         
               Capitolul V
            
            
               – Regiunile defavorizate și regiunile supuse unor restricții de mediu
            
         
               Capitolul VI
            
            
               – Agromediul
            
         
               Capitolul VIII
            
            
               – Silvicultura.